b"\n_START_ARTICLE_\nLandoltov kolobar\n_START_PARAGRAPH_\nLandoltov kolobar (tudi japonski preskus vida, Landoltov (prekinjeni) obro\xc4\x8d) je optotip (o\xc4\x8desna razpredelnica) \xe2\x80\x93 standardizirani simbol za preskus vida. Razvil ga je oftalmolog \xc5\xa1vicarskega rodu Edmund Landolt._NEWLINE_Landoltov kolobar vsebuje obro\xc4\x8d z odprtino in je tako podoben \xc4\x8drki C. Odprtina je lahko v razli\xc4\x8dnih legah (po navadi levo, zgoraj, spodaj, zgoraj in v vmesnih legah pod koti 45\xc2\xb0). Naloga presku\xc5\xa1anca je, da dolo\xc4\x8di na kateri strani le\xc5\xbei odprtina. Velikost kolobarja in njena odprtina se zmanj\xc5\xa1ujeta dokler subjekt ne naredi dolo\xc4\x8dene stopnje napak. Najmanj\xc5\xa1i zaznaven kot odprtine se vzame kot mera ostrine vida. Obi\xc4\x8dajno se izvaja v laboratoriju._NEWLINE_\xc5\xa0irina kolobarja in tudi \xc5\xa1irina odprtine a je 1/5 premera. Oblika je enaka \xc4\x8drki C iz Snellenove razpredelnice. Landoltov kolobar je standardni optotip za merjenje ostrine v ve\xc4\x8dini evropskih dr\xc5\xbeav. Standardiziran je skupaj z merilnimi postopki z nem\xc5\xa1kim standardom DIN kot DIN 58220 (sedaj EN ISO 8596)._NEWLINE_\xc4\x8ceprav velja za 'zlati standard', ima ta optotip lastne inherentne pomanjkljivosti, verjetno zaradi vi\xc5\xa1je mo\xc5\xbeganske funkcije, kjer se odprtina pojavi blizu meje lo\xc4\x8dljivosti o\xc4\x8desa, \xc5\xa1e posebej kadar je odprtina v legi urinega kazalca za 6. To ni vpliv zgradbe ro\xc5\xbeenice ali le\xc4\x8de, kot tudi ne napak astigmatizma. Lo\xc4\x8dljivosti o\xc4\x8desa tako ni mo\xc4\x8d dolo\xc4\x8diti le na fizikalni podlagi. Za raziskovalce je priporo\xc4\x8deno uporabljati konsistentnej\xc5\xa1i in zanesljivej\xc5\xa1i optotip."